smcproject/ml-wiki-sentences huggingface dataset:
17 'സമ്യക് ( വിദ്യാർത്ഥി പബ്ലിക്കേഷൻസ് ) ,
കവിത പഠനവും പാരായണവും ( ലീഡ് ബുക്സ് ) ,
സമത (  കഥാസമാഹാരം - ബുക്പ്ലസ് ) , തുടങ്ങിയവ എഡിറ്റു ചെയ്ത പുസ്തകങ്ങളാണ് .
സിലബിൾ [സഹ എഡിറ്റർ - ഡോ.ബിനു സചിവോത്തമപുരം , ഫേ ബിയൻ ബുക്സ് ] ,
കവിതയുടെ ചരിത്ര പാഠങ്ങൾ [സഹ എഡിറ്റർ - ഡോ .എൽ . തോമസ് കുട്ടി, കാലിക്കറ്റ് സർവകലാശാല പ്രസിദ്ധീകരണം  ] ,
സെലീന പ്രക്കാനം ചെങ്ങറ സമര നായികയുടെ ജീവിതം [സഹ എഡിറ്റർ - ഡോ .ഓ. കെ .സന്തോഷ് , ഡി.സി.ബുക്സ് ] ,
അതിജീവനം [സഹ എഡിറ്റർ- പി .കെ .ശെരീഫ് ഹുദവി , Pitsa Books ] ,
തിരു പി.ജെ.സഭാരാജ് [സഹ എഡിറ്റർ - അനുരാജ് തിരുമേനി , സെൻ്റർ ഫോർ ദലിത് സഡീസ് ]
എന്നിവ സഹഎഡിറ്റർമാരോടൊത്ത് എഡിറ്റു ചെയ്തു.
മരിയ ഇറുദയ ( പ്രണതാ ബുക്സ് )  എന്ന കഥ സമാഹാരവും
ജാഗ ( മുദ്രാബുക്സ് )  എന്ന നോവലും രചിച്ചിട്ടുണ്ട് .
Writing In The Dark [Co - Editor Dr George K .Alex ,Dr Ajay  S. Shekhar, VAK- MUMBAI  ] എന്ന പുസ്തകം മലയാളത്തിലെ ദലിത് കവിതകൾ ഇംഗ്ലീഷിലേക്കു വിവർത്തനം ചെയ്ത ആദ്യപുസ്തകമാണ് .
എൻ്റെ കുട്ടരെ ഇത് മൂകമാണ് ( സഹോദരൻ പ്രസിദ്ധീകരണം, ദലിത് - ആദിവാസി കവിതകളുടെ വിവർത്തനം )
എന്നിവ ഉൾപ്പെടെ ഇരുപത്തെട്ടോളം പുസ്തകങ്ങൾ രചിച്ചു.
കേരള സാഹിത്യ അക്കാഡമിയുടെ കനകശ്രീ അവാർഡ് [2009 ],
കാരവൻ കൾച്ചറൽ അവാർഡ് , ( 2010)
എ കെ പി സി ടി എ കവിത അവാർഡ്  ( 2008 )
കരുമാടി ക്കുട്ടൻ പുത്തക അവാർഡ് ( 2023 )
എന്നിവ ലഭിച്ചിട്ടുണ്ട് .
യൂണിവേഴ്സിറ്റി ഓഫ് കാലിക്കറ്റിൽ മലയാള വിഭാഗത്തിൽ അസിസ്റ്റൻറ് പ്രൊഫസർ ആണ് .
https://www.puzha .com
https://ebooks.dcbooks.com Archived 2013-08-10 at the Wayback Machine .
https://themaarga.com Archived 2016-01-12 at the Wayback Machine .
എസ്. ഇന്ത്യ
ഇന്ത്യയിൽ സി.ഡി.എം.എ. മൊബൈൽ മൊബൈൽ ബ്രോഡ്ബാൻഡ് സേവനങ്ങൾ നൽകിയിരുന്ന കമ്പനിയായിരുന്നു മൊബൈൽ ടെലിസിസ്റ്റംസ് ഇന്ത്യ അല്ലെങ്കിൽ എം.റ്റി.
എസ്. ഇന്ത്യ .
രണ്ടായിരത്തി പതിനേഴിൽ റിലയൻസ് കമ്മ്യൂണിക്കേഷൻസ് ഈ കമ്പനിയെ ഏറ്റെടുത്തു.
റഷ്യൻ കമ്പനിയായ സിസ്റ്റമ സെപ്റ്റംബർ 2007-ൽ ഇന്ത്യൻ കമ്പനിയായ ശ്യാം ടെലിലിങ്കിന്റെ ഓഹരി വാങ്ങുകയുണ്ടായി.
തുടർന്ന് സംയുക്തമായി സിസ്റ്റമ ശ്യാം ടെലിസെർവീസ്സ് എന്ന കമ്പനി രൂപീകരിക്കുകയും എം.റ്റി.
എസ്. ഇന്ത്യ എന്ന ബ്രാൻഡിൽ മൊബൈൽ സേവനങ്ങൾ നല്കാൻ തീരുമാനിക്കുകയും ചെയ്‌തു.
ഇതിനെ തുടർന്ന് ഇരുപത്തിരണ്ട് സർക്കിളുകളിൽ അനുവാദപത്രത്തിന് വേണ്ടി അപേക്ഷിക്കുകയുണ്ടായി.
2008 ഓഗസ്റ്റിൽ അനുവാദപത്രം ലഭിക്കുകയും ചെയ്തു.
നെറ്റ്‌വർക്ക് വികസനത്തിന് വേണ്ടി ZTE, ഹ്വാവെയ് എന്നെ കമ്പനികൾക്ക് കരാർ കൊടുക്കുകയും ചെയ്തു.
രണ്ടായിരത്തി പത്തിൽ ഉത്തർപ്രദേശിൽ സേവനം ആരംഭിച്ചു .
എം.വി. ധുരന്ധർ
ബ്രിട്ടീഷ് കൊളോണിയൽ കാലഘട്ടത്തിലെ ഒരു ഇന്ത്യൻ ചിത്രകാരനും പോസ്റ്റ്കാർഡ് കലാകാരനുമായിരുന്നു മഹാദേവ് വിശ്വനാഥ് ധുരന്ദർ (18 മാർച്ച് 1867 - 1 ജൂൺ 1944).
കൊളോണിയൽ കാലഘട്ടത്തിലെ സാധാരണ സ്ത്രീകളുടെ ചിത്രങ്ങൾ ഉൾപ്പെടെ നിരവധി പ്രശസ്തമായ ചിത്രങ്ങൾ ഇദ്ദേഹത്തിന്റേതായുണ്ട്.
മഹാരാഷ്ട്രയിലെ കോലാപൂരിലാണ് ധുരന്ദർ ജനിച്ചത്.
കോലാപൂരിലെ രാജാറാം ഹൈസ്‌കൂളിൽ സ്‌കൂൾ വിദ്യാഭ്യാസത്തിന് ശേഷം 1890-ൽ ബോംബെയിലെ ജെ.ജെ. സ്കൂൾ ഓഫ് ആർട്ട്സിൽ ചിത്രകല അഭ്യസിച്ചു.
അവിടെ അദ്ദേഹം ജോൺ ഗ്രിഫിത്ത്സ് എന്ന കലാകാരന്റെ വിദ്യാർത്ഥിയായിരുന്നു.
വിദ്യാർത്ഥിയായിരിക്കെ തന്റെ ചിത്രങ്ങൾക്ക് നിരവധി മെഡലുകൾ നേടി.
1895-ൽ അദ്ദേഹം ബിരുദം നേടി.
ജെ.ജെ. സ്കൂൾ ഓഫ് ആർട്ടിൽ നിന്ന് ബിരുദം നേടിയ ശേഷം, 1896-ൽ ധുരന്ദറിന് അതേ സ്കൂളിൽ തന്നെ നിയമനം ലഭിക്കുകയുണ്ടായി.
അദ്ദേഹം തന്റെ ഔദ്യോഗികജീവിതം മുഴുവൻ അവിടെ ചെലവഴിച്ചു.
1910-ൽ അദ്ദേഹം ഹെഡ് മാസ്റ്ററായി നിയമിതനായി.
1918-ൽ ഡ്രോയിംഗ് ആൻഡ് ക്രാഫ്റ്റ് ഇൻസ്പെക്ടറായി നിയമിതനായ അദ്ദേഹം 1931 വരെ ആ സ്ഥാനത്ത് സേവനമനുഷ്ഠിച്ചു.
വിരമിക്കുന്നതിന് മുമ്പ് അദ്ദേഹം രണ്ട് വർഷം വൈസ് പ്രിൻസിപ്പലായിരുന്നു.
ചിത്രങ്ങൾ സെൽഫ് പോർട്രെയ്റ്റ് 1916-ലെ ഒരു ഗുജറാത്തി ആനുകാലികത്തിന്റെ മുഖചിത്രം ശിവാജിയും ബാജി പ്രഭുവും പാവൻഖിണ്ഡിൽ താരാബായ് യുദ്ധക്കളത്തിൽ ലെഹംഗ ചോളി രാധയും കൃഷ്ണനും ശേഷശായി - ലക്ഷ്മീനാരായൺ അവലംബം
അന്റാർട്ടിക്കൻ ദിനോസറുകളുടെ പട്ടിക ഇംഗ്ലീഷ് വിലാസം https://ml.wikipedia.org/wiki/List_of_Antarctic_dinosaurs
ഇത് അന്റാർട്ടിക്കയിൽ നിന്നും ഫോസ്സിലുകൾ കണ്ടു കിട്ടിയിട്ടുള്ള ദിനോസറുകളുടെ പട്ടിക ആണ്.
ദിനോസറുകൾ ജീവിച്ചിരുന്ന കാലയളവിൽ ഗോണ്ട്വാന എന്ന വലിയ ഒരു ഭൂഖണ്ഡതിന്റെ ഭാഗമായിരുന്നു അന്റാർട്ടിക്ക.
ഇന്ന് കാന്നുന്ന അന്റാർട്ടിക്ക ജനിച്ചിട്ട് ഇരുപത്തിയഞ്ച് ദശ ലക്ഷം വർഷങ്ങളെ ആയിട്ടുള്ളൂ.
ഇനിയും ഒട്ടനവധി ദിനോസർ ഫോസ്സില്ലുകൾ അന്റാർട്ടിക്കയിൽ നിന്നും കണ്ടു കിട്ടാൻ ഉണ്ട്.
അന്റാർട്ടിക്കൻ ദിനോസർ പട്ടിക ഇംഗ്ലീഷ് പേര് മലയാളം  പേര് നിര/ഉപനിര ശാസ്ത്രീയനാമം ആഹാര രീതി കുറിപ്പ് Cryolophosaurus ക്രയോലോഫോസോറസ് തെറാപ്പോഡ C. ellioti മാംസഭോജികളായ ദിനോസർ Antarctopelta ആന്റാർക്റ്റോപെൽറ്റ അങ്കയ്ലോസർ A. oliveroi സസ്യഭോജികളായ ദിനോസർ Glacialisaurus ഗ്ലാസിയലിസോറസ് സോറാപോഡമോർഫ G. hammeri സസ്യഭോജികളായ ദിനോസർ Trinisaura ട്രിനിസോറാ ഓർനിത്തോപോഡ് T. santamartaensis ജീവിതകാലം ചിത്രങ്ങൾ ക്രയോലോഫോസോറസ് പേര് ചേർക്കാൻ വേണ്ട അടിസ്ഥാന മാനദന്ധങ്ങൾ ദിനോസറിന്റെ പേര് മാത്രമേ ചേർക്കാവൂ.
പേര് ചേർക്കുന്ന ദിനോസറിന്റെ ഫോസ്സിൽ അന്റാർട്ടിക്കയിൽ നിന്നും ആയിരിക്കണം കിട്ടിയിട്ടുളളത്.
അന്റോണി ലോറന്റ് ഡെ ജുസ്യു ഇംഗ്ലീഷ് വിലാസം https://ml.wikipedia.org/wiki/Antoine_Laurent_de_Jussieu
അന്റോണി ലോറന്റ് ഡെ ജുസ്യൂ (French pronunciation: [ɑtwan loʁɑ də ʒysjø]) (Antoine Laurent de Jussieu); ഏപ്രിൽ 12, 1748 - 17 സെപ്റ്റംബർ 1836) ഒരു ഫ്രഞ്ച് സസ്യശാസ്ത്രജ്ഞൻ ആയിരുന്നു, പൂച്ചെടികളുടെ ഒരു സ്വാഭാവിക വർഗ്ഗീകരണം ആദ്യമായി പ്രസിദ്ധീകരിച്ചു.
അദ്ദേഹത്തിന്റെ വർഗ്ഗീകരണരീതിയാണ് ഇപ്പോഴും പിൻതുടരുന്നത്.
അദ്ദേഹത്തിന്റെ മാതൃസഹോദരനായ ബെർണാഡ് ഡി ജുസ്യുവിന്റെ വിപുലമായ പ്രസിദ്ധീകരിക്കാത്ത രചനകളെ അടിസ്ഥാനമാക്കിയായിരുന്നു അദ്ദേഹം വർഗ്ഗീകരണം നടത്തിയിരുന്നത്.
ജുസ്യു ലിയോണിൽ ജനിച്ചു.
1770-ൽ അദ്ദേഹം മെഡിസിൻ പഠനത്തിനായി പാരീസിലെത്തി.1770 മുതൽ 1826 വരെ ജാർഡിൻ ഡെസ് പ്ലാൻറിലെ സസ്യശാസ്ത്ര പ്രൊഫസറായിരുന്നു.
അദ്ദേഹത്തിന്റെ മകനായ ഏഡ്രിയൻ ഹെൻറി ഡി ജുസ്യൂ ഒരു സസ്യശാസ്ത്രജ്ഞനും ജാർഡിൻ ഡെസ് പ്ലാൻറിലെ അദ്ദേഹത്തിന്റെ പിൻഗാമിയും ആയിരുന്നു.
അദ്ദേഹത്തിന്റെ പൂച്ചെടികളുടെ പഠനമായ ജെനറ പ്ലാൻറേരം (1789), നിരവധി സ്വഭാവങ്ങളുള്ള ഗ്രൂപ്പുകളെ ഉപയോഗത്തിൻറെ അടിസ്ഥാനത്തിൽ നിർവ്വചിക്കുന്നതിന് ഒരു പദ്ധതിശാസ്‌ത്രം ജുസ്യൂ സ്വീകരിച്ചിരുന്നു.
പ്രകൃതിശാസ്ത്രജ്ഞനായ മിഷേൽ അഡൻസണിൽ നിന്ന് ഉരുത്തിരിഞ്ഞ ഒരു ആശയമായിരുന്നു ഇത്.
ലിന്നേയസിന്റെ "കൃത്രിമ" സമ്പ്രദായത്തെ സംബന്ധിച്ചുള്ള ഒരു നിർണായക പുരോഗതിയായിരുന്നു ഇത്.
കേസരത്തെയും ജനിയെയും അടിസ്ഥാനമാക്കി വിവിധ ക്ളാസ്സുകളിലും നിരകളിലുമായി സസ്യങ്ങളെ അദ്ദേഹം വർഗ്ഗീകരിച്ചിരുന്നു.
ലിന്നേയസിന്റെ ദ്വി നാമകരണത്തെ ജുസ്യു സൂക്ഷിച്ചു.
അതിന്റെ ഫലമായി വളരെപെട്ടെന്ന് തന്നെ അദ്ദേഹത്തിന് അതിൻറെ അടിസ്ഥാനത്തിൽ സസ്യങ്ങളെ വർഗ്ഗീകരിക്കാൻ സാധിച്ചതിൻറെ ഫലമായി ഇന്നത്തെ സസ്യകുടുംബങ്ങളിൽ പലതും ഇപ്പോഴും ജുസ്യുവിൻറെ സംഭാവനയാണ്.
തിരഞ്ഞെടുത്ത പ്രസിദ്ധീകരണങ്ങൾ Principes de la méthode naturelle des végétaux.
París, 1824.
1770 : An aeconomiam animalem inter et vegetalem analogiae ou Comparaison de la structure et des fonctions des organes végétaux avec les phénomènes de la vie animale (Thèse défendue devant la faculté de médecine de Paris) 1773 : Mémoire sur la famille des renonculacées In: Histoire de l'Académie Royale des Sciences.
Année 1773 .
Paris 1777, p. 214–240 .
1774 : Exposition d'un nouvel ordre de plantes adopté dans les démonstrations du Jardin royal In: Histoire de l'Académie Royale des Sciences.
Année 1774 .
Paris 1777, p. 175–197 .
Examen de la famille des Renoncules.
In: Histoire de l'Académie Royale des Sciences.
Paris 1777, pp. 214–240 Legacy
The system of suprageneric nomenclature in botany is officially dated to 4 Aug 1789 with the publication of the Genera Plantarum (Gen. Pl.).
De Jussieu system അവലംബം ഗ്രന്ഥസൂചി Duane Isely, One hundred and one botanists (Iowa State University Press, 1994), pp. 118–120 This article incorporates text from a publication now in the public domain : {{ cite encyclopedia }} : Invalid | ref=harv ( help ) വിക്കിമീഡിയ Antoine-Laurent de Jussieu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അന്റിലിസ് ദ്വീപുകൾ ഇംഗ്ലീഷ് വിലാസം https://ml.wikipedia.org/wiki/Antilles അന്റിലിസ് ദ്വീപുകൾ
വെസ്റ്റ് ഇൻഡീസിലെ ബഹാമസ് ഒഴിച്ചുള്ള ദ്വീപുകളുടെ പൊതുനാമധേയമാണ് അന്റിലിസ് ദ്വീപുകൾ .
യൂറോപ്പിനു പടിഞ്ഞാറ് അറ്റ്ലാന്റിക്കിലെവിടെയോ കിടക്കുന്നുവെന്നു വിശ്വസിക്കപ്പെട്ടുപോന്ന ഒരു സാങ്കല്പികമേഖലയാണ് അന്റിലിസ് എന്ന പേരിന്നാസ്പദം.
ഈ ദ്വീപുകളെ ആദ്യം കണ്ടെത്തിയ യൂറോപ്യൻ ക്രിസ്റ്റഫർ കൊളംബസ് ആണ്.
വലിപ്പച്ചെറുപ്പമനുസരിച്ച് ഈ ദ്വീപുകൾ രണ്ടു വിഭാഗങ്ങളായി ഗണിക്കപ്പെടുന്നു.
ക്യൂബ , ഹിസ്പാനിയോളാ, ജമൈക്ക , പ്യൂർട്ടോറിക്കോ എന്നിവ ഗ്രേറ്റർ അന്റിലിസി ൽ ഉൾപ്പെടുന്നു; ബാക്കിയുള്ളവ ലെസ്സർ അന്റിലിസി ലും.
വെനീസ്വലയുടെ വടക്കൻ തീരം മുതൽ ഫ്ലോറിഡ വരെ ഇടവിട്ടു കിടക്കുന്ന ഈ ദ്വീപസമൂഹം ചാപാകൃതിയിൽ കാണപ്പെടുന്നു.
മൊത്തം നീളം 4,000 കിലോമീറ്ററോളം വരും.
പൊതുവേ പർവതങ്ങൾ നിറഞ്ഞ ഭൂപ്രകൃതിയാണ്.
കടുത്ത ചൂടും കനത്ത മഴയുമുള്ള ഉഷ്ണമേഖലാ കാലാവസ്ഥയാണുള്ളത്.
പുറംകണ്ണികൾ Images for Antilles Islands http://geography.about.com/library/faq/blqzantilles.htm Archived 2012-01-17 at the Wayback Machine .
http://www.nationsonline.org/oneworld/grenada.htm കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്റിലിസ് ദ്വീപുകൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്റോണിനസ് പയസ് ഇംഗ്ലീഷ് വിലാസം https://ml.wikipedia.org/wiki/Antoninus_Pius
അന്റോണിനസ് പയസ് (Antoninus Pius) എന്ന പേരിലറിയപ്പെടുന്ന ടൈറ്റസ് ഔറേലിയസ് ഫുൾവിയസ് ബൊയ്ഓണിയസ് അരിയസ് അന്റോണിനസ് ഒരു റോമൻ ചക്രവർത്തിയായിരുന്നു .
റോമൻ കോൺസലായിരുന്ന ഒറേലിയസ് ഫുൾവിയന്റെ മകനായി എ.ഡി. 86-ൽ ജനിച്ചു.
ഭരണകാര്യങ്ങളിൽ വളരെ പ്രഗല്ഭനായിരുന്ന അന്റോണിനസിനെ റോമൻ ചക്രവർത്തിയായിരുന്ന ഹാഡ്രിയൻ (76-138) തന്റെ പിൻഗാമിയായി തെരഞ്ഞെടുത്തു.
എ.ഡി. 138-ൽ റോമൻ ചക്രവർത്തിയായി.
23 വർഷം ഇദ്ദേഹം രാജ്യം ഭരിച്ചു.
റോമിലെ സെനറ്റുമായി രഞ്ജിപ്പോടുകൂടിയാണ് ഇദ്ദേഹം ഭരണം നടത്തിയത്.
റോമിന്റെ അതിർത്തിയുടെ നില ഭദ്രമാക്കിയത് ഇദ്ദേഹത്തിന്റെ വമ്പിച്ച നേട്ടമാണ്.
ഇംഗ്ളണ്ടിലെ അന്റോണൈൻകോട്ട പണികഴിപ്പിച്ചത് ഇദ്ദേഹമായിരുന്നു.
എ.ഡി. 161-ൽ അന്റോണിനസ് അന്തരിച്ചു.
തുടർന്ന് ദത്തുപുത്രൻമാരായ മാർക്കസ് ഒറേലിയസും ലൂഷ്യസ് ഒറേലിയസ് വെറസും ചക്രവർത്തിമാരായി.
അന്റോണിയ ജുഹാസ് ഇംഗ്ലീഷ് വിലാസം https://ml.wikipedia.org/wiki/Antonia_Juhasz
ഒരു അമേരിക്കൻ ഓയിൽ ആൻഡ് എനർജി അനലിസ്റ്റും എഴുത്തുകാരിയും പത്രപ്രവർത്തകയും ആക്ടിവിസ്റ്റുമാണ് അന്റോണിയ ജുഹാസ് (ജനനം 1970) ബുഷ് അജണ്ട (2006), ദി ടൈറാനി ഓഫ് ഓയിൽ (2008), ബ്ലാക്ക് ടൈഡ് (2011) എന്നീ മൂന്ന് പുസ്തകങ്ങൾ അവർ രചിച്ചിട്ടുണ്ട്.
ജുഹാസ് ബ്രൗൺ യൂണിവേഴ്സിറ്റിയിൽ നിന്ന് പബ്ലിക് പോളിസിയിൽ ബിരുദാനന്തര ബിരുദം നേടി.
തുടർന്ന് ജോർജ്ജ്ടൗൺ സർവകലാശാലയിൽ നിന്ന് പബ്ലിക് പോളിസിയിൽ എംഎ ബിരുദം നേടി.
എണ്ണ, ഊർജ്ജ മേഖലകളിലെ അന്വേഷണാത്മക പത്രപ്രവർത്തനത്തിൽ മീഡിയ അലയൻസ്, ഇൻവെസ്റ്റിഗേറ്റീവ് റിപ്പോർട്ടിംഗ് പ്രോഗ്രാം എന്നിവയുമായി ബന്ധപ്പെട്ട പ്രവർത്തനങ്ങളെ പിന്തുണയ്ക്കുന്നതിനായി ജുഹാസ് 2014-2015 ലും 2013-2014 ലും മാക്സ് അന്ന ലെവിൻസൺ ഫൗണ്ടേഷനിൽ നിന്ന് ഗ്രാന്റുകൾ സ്വീകരിച്ചു.
ബെർക്ക്‌ലിയിലെ കാലിഫോർണിയ സർവകലാശാലയിലെ ഗ്രാജുവേറ്റ് സ്‌കൂൾ ഓഫ് ജേണലിസത്തിലെ ഒരു വർക്കിംഗ് ന്യൂസ് റൂം ആയ ഇൻവെസ്റ്റിഗേറ്റീവ് റിപ്പോർട്ടിംഗ് പ്രോഗ്രാമിലെ 2012-2013 ഇൻവെസ്റ്റിഗേറ്റീവ് ജേണലിസം ഫെലോ ആയിരുന്നു ജുഹാസ്.
അഫ്ഗാനിസ്ഥാൻ യുദ്ധത്തിൽ എണ്ണയുടെയും പ്രകൃതിവാതകത്തിന്റെയും പങ്ക് അവർ അന്വേഷിച്ചു.
റോളിംഗ് സ്റ്റോൺ , ഹാർപേഴ്സ് മാഗസിൻ എന്നിവയ്ക്ക് സംഭാവന നൽകിയ എഴുത്തുകാരിയാണ് ജുഹാസ്.
ദി നാഷണൽ ഇൻസ്റ്റിറ്റ്യൂട്ടിന്റെ ഇൻവെസ്റ്റിഗേറ്റീവ് ഫണ്ടിന്റെ റിപ്പോർട്ടർ കൂടിയാണ് ജുഹാസ്.
അവരുടെ വെബ്‌സൈറ്റിലെ വിവരങ്ങൾ അനുസരിച്ച് കാലിഫോർണിയയിലെ ന്യൂ കോളേജിൽ ആക്റ്റിവിസം ആൻഡ് സോഷ്യൽ ചേഞ്ച് മാസ്റ്റേഴ്സ് പ്രോഗ്രാം പഠിക്കുന്ന ജുഹാസ് കനേഡിയൻ ഓട്ടോമൊബൈൽ വർക്കേഴ്സ് യൂണിയനുമൊത്തുള്ള ഒരു അദ്വിതീയ വിദ്യാഭ്യാസ പരിപാടിയിൽ മക്മാസ്റ്റർ യൂണിവേഴ്സിറ്റി ലേബർ സ്റ്റഡീസ് പ്രോഗ്രാമിൽ യുഎസ് ഫോറിൻ പോളിസിയുടെ ഗസ്റ്റ് ലക്ചറർ എന്ന നിലയിലും പഠിപ്പിക്കുന്നു.
അവലംബം കുറിപ്പുകൾ ഗ്രന്ഥസൂചിക Books The Bush Agenda: Invading the World, One Economy at a Time.
(HarperCollins, 2006) ISBN 0-06-087878-9 The Tyranny of Oil: The World's Most Powerful Industry—and What We Must Do to Stop It.
(HarperCollins, 2008) ISBN 0-06-143450-7 Black Tide: the Devastating Impact of the Gulf Oil Spill (Wiley, 2011) ISBN 0-470-94337-8 Articles "Investigation: Two Years After the BP Spill, A Hidden Health Crisis Festers," The Nation , May 7, 2012 "The Deepwater Horizon Spill, Four Years On," Harper's , April 1, 2014 "Why Oil Drilling in Ecuador is 'Ticking Time Bomb' For Planet," CNN.com, February 28, 2014 "What’s Wrong with Exxon?"
The Advocate Magazine, October/November cover article for The Advocate.
Nominated for a GLAAD 2013 Media Award for Outstanding Magazine Article.
"Big Oil’s Big Lies About Alternatives," Archived 2017-08-29 at the Wayback Machine .
Rolling Stone , June 25, 2013 "Light, Sweet, Crude: A former US ambassador peddles influence in Afghanistan," Harper's Magazine , April 22, 2013 "Chevron's Refinery, Richmond's Peril," Los Angeles Times , August 14, 2012 "BP vs. Gulf Coast: It's Not Settled Yet," The Nation , March 6, 2012 "BP Oil Still Tars the Gulf," April 2012 issue Cover article, The Progressive "Afghanistan's Energy War," Antonia Juhasz Shukria Dellawar, Foreign Policy in Focus, October 5, 2011 "How far should we let Big Oil go?," The Guardian of London, May 24, 2010 "Whose Oil Is It, Anyway?," New York Times , March 13, 2007 പുറംകണ്ണികൾ Antonia Juhasz എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് അന്റോണിയ ജുഹാസ് Antonia Juhasz: 'Tyranny of Oil' Is A Grave Threat" - Interview by NPR 's Fresh Air with Terry Gross Antonia Juhasz: "BP’s Missing Oil Washes Up in St. Mary’s Parish, LA" - video report by Democracy Now! Huffington Post blog "The True Cost of Chevron: An Alternative Annual Report" (2009-2011)
അന്റൊയിൻ ആന്ദ്രേ ഇംഗ്ലീഷ് വിലാസം https://ml.wikipedia.org/wiki/Andre_Antoine
ഒരു ഫ്രഞ്ചു നടനായിരുന്നു ‍അന്റൊയിൻ ആന്ദ്രേ ( ഇംഗ്ലീഷ് :André Antoine, 1858 - 1943).
സ്റ്റേജ് മാനേജർ, നാടക നിരൂപകൻ, നടൻ എന്നീ നിലകളിൽ 19-ആം നൂറ്റാണ്ടിന്റെ ഉത്തരാർധത്തിൽ ഫ്രാൻസിൽ പ്രസിദ്ധിയാർജിച്ചു.
1858-ൽ ലിമോഷിലാണ് ഇദ്ദേഹം ജനിച്ചത്.
ഫ്രഞ്ച് നാടകവേദിയിൽ സ്വാഭാവികതാവാദം (natura-lism) ആദ്യമായി ആവിഷ്കരിച്ചത് ഇദ്ദേഹമാണ്.
ഫ്രാൻസിലെ പരമ്പരാഗത ശൈലീകൃത നാടകസങ്കേതങ്ങളെ (stylization) നിരാകരിച്ച ഇദ്ദേഹം തിയറ്റർ ലിബ്ര എന്ന പേരിൽ ഒരു പരീക്ഷണാത്മക നാടകവേദിക്ക് തുടക്കം കുറിച്ചു (1887).
ഈ പ്രസ്ഥാനത്തിൽ ഇദ്ദേഹത്തിന് എമിലി സോളായുടെ പിന്തുണയും സഹായവും ലഭിച്ചു.
ജീവിതയാഥാർഥ്യങ്ങളോട് അടുപ്പവും പൊരുത്തവുമുള്ള നാടകങ്ങൾ അവതരിപ്പിക്കുന്നതിനായി ആന്ദ്രേ നടത്തിയ യത്നങ്ങളെ സോളാ പുകഴ്ത്തുകയും വിലമതിക്കുകയും ചെയ്തു.
മറ്റു പല സാഹിത്യകാരൻമാരും സോളായുടെ മാതൃക സ്വീകരിച്ച് ആന്ദ്രേയെ പ്രോത്സാഹിപ്പിച്ചു.
തത്ഫലമായി യുജിൻ ബ്രിയു, ക്യൂറെനിലെ ഫ്രാൻസുവാ, പോർട്ടോറിഷിലെ ജോർജ്, ഇബ്സൻ തുടങ്ങിയവരുടെ യഥാതഥനാടകങ്ങളുടെ ഒരു പരമ്പര തന്നെ ആന്ദ്രേ പാരിസിൽ അവതരിപ്പിച്ചു.
അതോടുകൂടി ഫ്രഞ്ചു നാടകവേദിയുടെ ചരിത്രത്തിൽ ആന്ദ്രേയ്ക്ക് സുപ്രധാനമായ ഒരു സ്ഥാനം ലഭ്യമാവുകയും ചെയ്തു.
ആന്ദ്രേ ആരംഭമിട്ട സ്വതന്ത്ര നാടകവേദി പ്രസ്ഥാന ത്തിന് പാരീസിലും ഫ്രാൻസിൽ ഒട്ടാകെയും അത്യധികം പ്രാധാന്യം ലഭിച്ചു.
ബർലിനിലെ ഫ്രിബൂണെ, ലണ്ടനിലെ ഇൻഡിപെൻഡന്റ് തിയറ്റർ തുടങ്ങിയ സ്ഥാപനങ്ങൾ ആന്ദ്രേയുടെ തിയറ്റർ ലിബ്ര യുടെ പാത പിന്തുടർന്നു.
1894-ൽ ആന്ദ്രേ തിയറ്റർ ലിബ്രയുടെ സംവിധായക സ്ഥാനം ഉപേക്ഷിച്ച് ജിംനാസുമായി ബന്ധപ്പെട്ടു; അതുകഴിഞ്ഞ് 1896-ൽ ഓഡിയോണുമായും.
1897-ൽ സ്വന്തമായി തിയറ്റർ അന്റോയിൻ എന്ന സ്ഥാപനം സംഘടിപ്പിച്ചു.
1906-ൽ വീണ്ടും ഓഡിയോണുമായി സഹകരിച്ചുവെങ്കിലും 1913-ൽ ആ ബന്ധം അവസാനിപ്പിച്ച് ഒരു നാടകവിമർശകനായി മാറി.
1943 ഒക്ടോബർ 21-ന് ബ്രിട്ടനിലെ ബ്രസ്റ്റിനിൽ ആന്ദ്രേ നിര്യാതനായി.
ആന്ദ്രേയുടെ നാടകവേദിയിലെ സേവനങ്ങളെ വിലയിരുത്തിക്കൊണ്ട് എസ്.എം.വാക്സ്മാൻ അന്റോയിനും സ്വതന്ത്രനാടകവേദിയും എന്നൊരു ഗ്രന്ഥം 1926-ൽ പ്രസിദ്ധപ്പെടുത്തിയിട്ടുണ്ട്.
പുറംകണ്ണികൾ http://www.wayneturney.20m.com/antoineandre.htm Archived 2011-08-25 at the Wayback Machine .
http://www.facebook.com/pages/Antoine-Andr%C3%A9/110378585656787 Images for André Antoine
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്റോയിൻ, ആന്ദ്രേ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്റോണിയ നോവെല്ലോ
അന്റോണിയ കൊല്ലോ നോവെല്ലോ , എംഡി, (ജനനം ഓഗസ്റ്റ് 23, 1944) ഒരു പ്യൂർട്ടോ റിക്കൻ ഫിസിഷ്യനും പബ്ലിക് ഹെൽത്ത് അഡ്മിനിസ്ട്രേറ്ററുമാണ്.
പബ്ലിക് ഹെൽത്ത് സർവീസ് കമ്മീഷൻഡ് കോർപ്സിൽ വൈസ് അഡ്മിറൽ ആയിരുന്ന അവർ 1990 മുതൽ 1993 വരെ യുണൈറ്റഡ് സ്റ്റേറ്റ്സിന്റെ 14-ാമത്തെ സർജൻ ജനറലായി സേവനമനുഷ്ഠിച്ചു.
സർജൻ ജനറലായി സേവനമനുഷ്ഠിച്ച ആദ്യത്തെ വനിതയും ആദ്യത്തെ ഹിസ്പാനിക്കുമായിരുന്നു നോവെല്ലോ.
1999 മുതൽ 2006 വരെ ന്യൂയോർക്ക് സംസ്ഥാനത്തിന്റെ ആരോഗ്യ കമ്മീഷണറായും നോവെല്ലോ സേവനമനുഷ്ഠിച്ചു.
നോവെല്ലോയ്ക്ക് അമ്പതിലധികം ഓണററി ബിരുദങ്ങൾ ഉൾപ്പെടെ നിരവധി അവാർഡുകൾ ലഭിച്ചിട്ടുണ്ട്, 2000-ൽ നാഷണൽ അക്കാദമി ഓഫ് മെഡിസിനിലേക്ക് തിരഞ്ഞെടുക്കപ്പെട്ടു, കൂടാതെ നാഷണൽ വിമൻസ് ഹാൾ ഓഫ് ഫെയിമിൽ ഉൾപ്പെടുത്തിയിട്ടുണ്ട് .
കരിയർ പീഡിയാട്രിക് നെഫ്രോളജിസ്റ്റ്
1976-ൽ, നോവെല്ലോ വിർജീനിയയിലെ സ്പ്രിംഗ്ഫീൽഡിൽ സ്വന്തം സ്വകാര്യ പ്രാക്ടീസ് ആരംഭിച്ചു, അവിടെ അവർ ഒരു ശിശുരോഗവിദഗ്ദ്ധയായി ജോലി ചെയ്തു.
എന്നിരുന്നാലും, തന്റെ ജോലിയിൽ വേണ്ടത്ര വൈകാരിക അകൽച്ചയില്ലെന്ന് അവർക്ക് പെട്ടെന്ന് മനസ്സിലായി, അതിനാൽ അവർ അവരുടെ പരിശീലനം അവസാനിപ്പിച്ചു.
നോവെല്ലോ ഒരു അഭിമുഖത്തിൽ പ്രസ്താവിച്ചു, "ശിശുരോഗവിദഗ്ദ്ധൻ മാതാപിതാക്കളെപ്പോലെ കരയുമ്പോൾ, പുറത്തിറങ്ങാനുള്ള സമയമായി എന്ന് നിങ്ങൾക്കറിയാം."
പൊതുജനാരോഗ്യ സേവനം
1979-ൽ നോവെല്ലോ പബ്ലിക് ഹെൽത്ത് സർവീസിൽ ചേരുകയും പബ്ലിക് ഹെൽത്ത് സർവീസ് കമ്മീഷൻഡ് കോർപ്സിൽ (PHSCC) ഒരു കമ്മീഷൻ ലഭിക്കുകയും ചെയ്തു.
നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിന്റെ (NIH) നാഷണൽ ഇൻസ്റ്റിറ്റ്യൂട്ട് ഓഫ് ആർത്രൈറ്റിസ്, മെറ്റബോളിസം, ഡൈജസ്റ്റീവ് ഡിസീസസ് എന്നിവയിൽ പ്രോജക്ട് ഓഫീസറായിരുന്നു അവരുടെ ആദ്യ നിയമനം.
1976 മുതൽ അവർ ജോർജ്ടൗൺ യൂണിവേഴ്സിറ്റി സ്കൂൾ ഓഫ് മെഡിസിനിൽ പീഡിയാട്രിക്സിൽ ക്ലിനിക്കൽ അപ്പോയിന്റ്മെന്റും നടത്തി.
NIH-ലെ അവരുടെ വർഷങ്ങളിൽ, നോവെല്ലോ ജോൺസ് ഹോപ്കിൻസ് സ്കൂൾ ഓഫ് ഹൈജീൻ ആൻഡ് പബ്ലിക് ഹെൽത്തിൽ നിന്ന് MPH ബിരുദം നേടി.
1982 ൽ അവർ ആ ബിരുദം നേടി.
PHSCC-യിൽ അസിസ്റ്റന്റ് സർജൻ ജനറൽ ഗ്രേഡിലേക്ക് നിയമിക്കപ്പെടുന്നതിന് മുമ്പ് നോവെല്ലോ NIH-ൽ വിവിധ സ്ഥാനങ്ങൾ വഹിച്ചിരുന്നു  1986-ൽ നാഷണൽ ഇൻസ്റ്റിറ്റ്യൂട്ട് ഓഫ് ചൈൽഡ് ഹെൽത്ത് ആൻഡ് ഹ്യൂമൻ ഡെവലപ്‌മെന്റിന്റെ (NICHD) ഡെപ്യൂട്ടി ഡയറക്ടറായി നിയമനം.
1987 സെപ്തംബർ മുതൽ യുടെ എയ്ഡ്സ് ഗവേഷണത്തിന്റെ കോർഡിനേറ്ററായും അവർ സേവനമനുഷ്ഠിച്ചു.
ഈ വേഷത്തിൽ, പീഡിയാട്രിക് എയ്ഡ്‌സിൽ അവർ ഒരു പ്രത്യേക താൽപ്പര്യം വളർത്തിയെടുത്തു, അത് വൈറ്റ് ഹൗസിന്റെ ശ്രദ്ധ പിടിച്ചുപറ്റി.
1984-ലെ അവയവ മാറ്റിവയ്ക്കൽ സംഭരണ നിയമത്തിന്റെ കരട് തയ്യാറാക്കുന്നതിലും നിയമമാക്കുന്നതിലും നോവെല്ലോ പ്രധാന സംഭാവനകൾ നൽകി.
അതേസമയം തന്നെ യുണൈറ്റഡ് സ്റ്റേറ്റ്സ് സെനറ്റ് കമ്മിറ്റി ഓൺ ലേബർ ആൻഡ് ഹ്യൂമൻ റിസോഴ്‌സിലേക്ക് അവരെ നിയോഗിച്ചു.
അവർ കമ്മിറ്റി ചെയർമാൻ ഓറിൻ ഹാച്ചിന്റെ സ്റ്റാഫിനൊപ്പം പ്രവർത്തിച്ചു.
സർജൻ ജനറൽ
നോവെല്ലോയെ പ്രസിഡന്റ് ജോർജ്ജ് എച്ച്‌ഡബ്ല്യു ബുഷ് സർജൻ ജനറലായി നിയമിച്ചു, 1990 മാർച്ച് 9-ന് അവളുടെ കാലാവധി ആരംഭിച്ചു, കൂടാതെ സർജൻ ജനറലായിരിക്കുമ്പോൾ റെഗുലർ കോർപ്‌സിലെ താൽക്കാലിക വൈസ് അഡ്മിറൽ റാങ്കിലേക്ക് നിയമിക്കപ്പെട്ടു.
ഈ സ്ഥാനം വഹിക്കുന്ന ആദ്യത്തെ വനിതയും ആദ്യത്തെ ഹിസ്പാനിക്കുമായിരുന്നു അവർ.
സർജൻ ജനറലായിരുന്ന കാലത്ത്, നോവെല്ലോ സ്ത്രീകളുടെയും കുട്ടികളുടെയും ന്യൂനപക്ഷങ്ങളുടെയും ആരോഗ്യത്തിലും പ്രായപൂർത്തിയാകാത്തവരുടെ മദ്യപാനം, പുകവലി, എയ്ഡ്സ് എന്നിവയിലും ശ്രദ്ധ കേന്ദ്രീകരിച്ചു.
ഹെൽത്തി ചിൽഡ്രൻ റെഡി ടു ലേൺ ഇനിഷ്യേറ്റീവ് ആരംഭിക്കുന്നതിൽ അവർ ഒരു പ്രധാന പങ്ക് വഹിച്ചു.
കുട്ടികൾക്കുള്ള പ്രതിരോധ കുത്തിവയ്പ്പ് പ്രോത്സാഹിപ്പിക്കുന്നതിനും കുട്ടിക്കാലത്തെ പരിക്കുകൾ തടയുന്നതിനുള്ള ശ്രമങ്ങൾ പ്രോത്സാഹിപ്പിക്കുന്നതിനും മറ്റ് സംഘടനകളുമായി ചേർന്ന് പ്രവർത്തിക്കുന്നതിൽ അവർ സജീവമായി ഏർപ്പെട്ടിരുന്നു.
നിയമവിരുദ്ധമായ പ്രായപൂർത്തിയാകാത്ത മദ്യപാനത്തെക്കുറിച്ച് അവർ പലപ്പോഴും ശക്തമായി സംസാരിച്ചു, വിഷയത്തിൽ എട്ട് റിപ്പോർട്ടുകളുടെ ഒരു പരമ്പര പുറപ്പെടുവിക്കാൻ യുണൈറ്റഡ് സ്റ്റേറ്റ്സ് ഡിപ്പാർട്ട്മെന്റ് ഓഫ് ഹെൽത്ത് ആൻഡ് ഹ്യൂമൻ സർവീസസ് ഇൻസ്പെക്ടർ ജനറലിനോട് ആവശ്യപ്പെട്ടു.
യുവാക്കളുടെ നിയമവിരുദ്ധമായ പുകയില ഉപയോഗം നിരുത്സാഹപ്പെടുത്താനും നോവെല്ലോ പ്രവർത്തിച്ചു, ജോ ക്യാമൽ പോലുള്ള കാർട്ടൂൺ കഥാപാത്രങ്ങളുടെ ഉപയോഗത്തിലൂടെ യുവാക്കളുടെ വിപണിയെ ആകർഷിക്കുന്ന പുകയില വ്യവസായത്തെ ആവർത്തിച്ച് അവർ വിമർശിച്ചു.
അവർ വിളിച്ചുകൂട്ടിയ ഒരു വർക്ക്ഷോപ്പ് ഒരു ദേശീയ ഹിസ്പാനിക്/ലാറ്റിനോ ഹെൽത്ത് ഇനീഷ്യേറ്റീവിന്റെ ഉദയത്തിലേക്ക് നയിച്ചു.
ഫെഡറൽ ധനസഹായം ലഭിച്ച ഫാമിലി പ്ലാനിംഗ് പ്രോഗ്രാം തൊഴിലാളികളെ അവരുടെ രോഗികളുമായി ഗർഭച്ഛിദ്രം ചർച്ച ചെയ്യുന്നതിൽ നിന്ന് വിലക്കുന്ന നയത്തെ പിന്തുണച്ചതിനാൽ ഗർഭച്ഛിദ്ര അവകാശ വക്താക്കൾക്കിടയിൽ നോവെല്ലോ വിവാദമായിരുന്നു.
നോവെല്ലോ 1993 ജൂൺ 30-ന് സർജൻ ജനറൽ സ്ഥാനം ഉപേക്ഷിച്ചു, പ്രസിഡന്റ് ബിൽ ക്ലിന്റന്റെ ഭരണകൂടം അവളുടെ "വീര്യത്തിനും കഴിവിനും" അവളെ പ്രശംസിച്ചു.
സർജൻ ജനറൽ സ്ഥാനം വിട്ടശേഷം, നോവെല്ലോ പബ്ലിക് ഹെൽത്ത് സർവീസിന്റെ റെഗുലർ കോർപ്സിൽ തുടർന്നു.
1993 മുതൽ 1996 വരെ യുണൈറ്റഡ് നേഷൻസ് ചിൽഡ്രൻസ് ഫണ്ടിലേക്ക് ( UNICEF ) ഹെൽത്ത് ആന്റ് ന്യൂട്രീഷന്റെ പ്രത്യേക പ്രതിനിധിയായി നിയമിക്കപ്പെട്ടു.
1996-ൽ, ജോൺസ് ഹോപ്കിൻസ് സ്കൂൾ ഓഫ് ഹൈജീൻ ആൻഡ് പബ്ലിക് ഹെൽത്തിൽ ഹെൽത്ത് പോളിസി ആൻഡ് മാനേജ്മെന്റിന്റെ വിസിറ്റിംഗ് പ്രൊഫസറായി.
പബ്ലിക് ഹെൽത്ത് സർവീസിൽ നിന്നും പിഎച്ച്എസ്‌സിയിൽ നിന്നും വൈസ് അഡ്മിറൽ ഗ്രേഡോടെ വിരമിച്ചു.
1999-ൽ ന്യൂയോർക്ക് ഗവർണർ ജോർജ് പടാക്കി നോവെല്ലോയെ ന്യൂയോർക്ക് സംസ്ഥാനത്തിന്റെ ആരോഗ്യ കമ്മീഷണറായി നിയമിച്ചു.
അവർ 2006 വരെ ആ സ്ഥാനത്ത്  സേവനമനുഷ്ഠിച്ചു.
2008 മുതൽ 2014 വരെ, നോവെല്ലോ ഫ്ലോറിഡയിലെ ഒർലാൻഡോയിലെ ഫ്ലോറിഡ ഹോസ്പിറ്റലിലെ ഡിസ്നി ചിൽഡ്രൻസ് ഹോസ്പിറ്റലിൽ സ്ത്രീകളുടെയും കുട്ടികളുടെയും ആരോഗ്യ, നയ കാര്യങ്ങളുടെ വൈസ് പ്രസിഡന്റായിരുന്നു.
ഡിസംബർ 31, 2014ന് , നോവെല്ലോ, ഫ്ലോറിഡ ഹോസ്പിറ്റൽ - ഒർലാൻഡോയിലെ പബ്ലിക് ഹെൽത്ത് പോളിസിയുടെ എക്സിക്യൂട്ടീവ് ഡയറക്‌ടർ എന്ന നിലയിൽ നിന്ന് വിരമിച്ചു.
1994-ൽ, നോവെല്ലോയെ യു.എസ്.ഏയിലെ ദേശീയ വനിതാ ഹാൾ ഓഫ് ഫെയിമിൽ ഉൾപ്പെടുത്തി .
2000-ൽ അവർ നാഷണൽ അക്കാദമി ഓഫ് മെഡിസിനിലേക്ക് തിരഞ്ഞെടുക്കപ്പെട്ടു.
1944 ഓഗസ്റ്റ് 23 ന് പ്യൂർട്ടോ റിക്കോയിലെ ഫജാർഡോയിൽ ജനിച്ച അന്റോണിയ നോവെല്ലോ മൂന്ന് മക്കളിൽ മൂത്തവളായിരുന്നു.
വളർന്നപ്പോൾ, അവളെ പ്രാഥമികമായി വളർത്തിയത് അമ്മ അന ഡെലിയ ഫ്ലോറസാണ്, കാരണം അവൾക്ക് എട്ട് വയസ്സുള്ളപ്പോൾ അച്ഛൻ മരിച്ചു.
ജനനസമയത്ത്, നോവെല്ലോയ്ക്ക് കൺജെനിറ്റൽ മെഗാകോളൺ ഉണ്ടെന്ന് കണ്ടെത്തി, ഇത് വേദനാജനകമായ ഒരു അവസ്ഥയാണ്, നോവെല്ലോയ്ക്ക് ആശുപത്രിയിലേക്ക് പതിവായി യാത്രകൾ ചെയ്യേണ്ടി വന്നു.
എട്ട് വയസ്സുള്ളപ്പോൾ നോവെല്ലോയോട് അവളുടെ പ്രശ്നം പരിഹരിക്കാൻ ശസ്ത്രക്രിയ നടത്തണമെന്ന് പറഞ്ഞെങ്കിലും, അത്തരമൊരു ഓപ്പറേഷൻ സംഭവിക്കുന്നതിന് 10 വർഷമെടുക്കും.
എന്നിരുന്നാലും, ഡോക്ടറാകാനുള്ള പഠനത്തിൽ മികവ് പുലർത്താൻ നോവെല്ലോയ്ക്ക് കഴിഞ്ഞു.
ആ രോഗവുമായുള്ള അവളുടെ അനുഭവം അവളിൽ ഒരു സ്വാധീനം ചെലുത്തി, അവൾ ഒരു ഡോക്ടറാകാൻ പ്രതിജ്ഞയെടുത്തു.
ചെറുപ്രായത്തിൽ തന്നെ സ്‌കൂൾ അധ്യാപികയും പിന്നീട് ഹൈസ്‌കൂൾ പ്രിൻസിപ്പലുമായ നോവെല്ലോയുടെ അമ്മ വിദ്യാഭ്യാസത്തിന്റെ പ്രാധാന്യം ഊന്നിപ്പറഞ്ഞു.
നോവെല്ലോ തന്റെ വിദ്യാഭ്യാസത്തിൽ മികവ് പുലർത്തുകയും -ആം വയസ്സിൽ ഹൈസ്കൂളിൽ നിന്ന് ബിരുദം നേടുകയും ചെയ്തു.
അവൾ റിയോ പിദ്രാസിലെ പ്യൂർട്ടോ റിക്കോ സർവകലാശാലയിൽ ചേർന്നു, അവിടെ 1965-ൽ സയൻസ് ബിരുദം നേടി.
അവൾ സാൻ ജുവാൻ ലെ പ്യൂർട്ടോ റിക്കോ യൂണിവേഴ്സിറ്റി സ്കൂൾ ഓഫ് മെഡിസിനിൽ ചേർന്നു, അവിടെ 1970-ൽ ഡോക്ടർ ഓഫ് മെഡിസിൻ ബിരുദം നേടി.
അതേ വർഷം, അവൾ ജോസഫ് ആർ. നോവെല്ലോയെ വിവാഹം കഴിച്ചു, അവർ ഇരുവരും മിഷിഗണിലെ ആൻ അർബറിലേക്ക് താമസം മാറി, അവിടെ അവൾ മെഡിക്കൽ പഠനം തുടർന്നു.
നോവെല്ലോ യൂണിവേഴ്സിറ്റി ഓഫ് മിഷിഗൺ മെഡിക്കൽ സ്കൂളിൽ പീഡിയാട്രിക് ഇന്റേൺഷിപ്പ് ആരംഭിച്ചു.
"യൂണിവേഴ്‌സിറ്റി ഓഫ് മിഷിഗൺ പീഡിയാട്രിക്‌സ് ഡിപ്പാർട്ട്‌മെന്റ് ഇന്റേൺ ഓഫ് ദ ഇയർ" അവാർഡ് ലഭിക്കുന്ന ആദ്യ വനിതയായി അവർ മാറി.
1973-ൽ, നോവെല്ലോയും ഭർത്താവും വാഷിംഗ്ടൺ ഡിസിയിലേക്ക് താമസം മാറി  1976 വരെ ജോർജ്ജ്ടൗൺ യൂണിവേഴ്സിറ്റി സ്കൂൾ ഓഫ് മെഡിസിൻ ഹോസ്പിറ്റലിൽ പീഡിയാട്രിക് നെഫ്രോളജിയിൽ താമസം തുടങ്ങി.
അവൾ ജോൺസ് ഹോപ്കിൻസ് യൂണിവേഴ്സിറ്റിയിലും പോയി.
മുൻ യുഎസ് നേവി ഫ്ലൈറ്റ് സർജനും സൈക്യാട്രിസ്റ്റുമായ ജോസഫ് ആർ നോവെല്ലോയെ നോവെല്ലോ വിവാഹം കഴിച്ചു.
അന്റോണിയോ ഗ്രാംഷി ഇംഗ്ലീഷ് വിലാസം https://ml.wikipedia.org/wiki/Antonio_Gramsci
കമ്മ്യൂണിസ്റ്റ് ഇന്റർ നാഷണലിന്റെ ഭാരവാഹി എന്ന നിലയിലും ഇറ്റാലിയൻ  കമ്മ്യൂണിസ്റ്റ് പാർട്ടിയുടെ സ്ഥാപകനേതാക്കളിലൊരാൾ എന്ന നിലയിലും മാർക്സിസത്തിന് പുതിയ സൈദ്ധാന്തിക വ്യാഖ്യാനം സൃഷ്ടിച്ച ബുദ്ധിജീവി എന്ന നിലയിലും പ്രശസ്തനായിത്തീർന്ന ചിന്തകനാണ് അന്റോണിയോ ഗ്രാംഷി ( ഇറ്റാലിയൻ ഉച്ചാരണം: [ˈɡramʃi] ) (January 22, 1891 – April 27, 1937).
1891 ജനുവരി 22 ന് ഇറ്റലിയിൽ സർദീനിയായിലെ അലൈസിൽ ജനിച്ചു.
1937 ഏപ്രിൽ 27 ന് അന്തരിച്ചു.
തെക്കൻ ഇറ്റലിയിലെ വളരെ ദരിദ്രമായ ഒരു പ്രവിശ്യയിലായിരുന്നു ഗ്രാംഷി ജനിച്ചത്.
ഗ്രാംഷി ഒരു സ്കൂൾ വിദ്യാർത്ഥിയായിരുന്ന കാലത്ത് ഒരു ചെറിയ സർക്കാർ ഉദ്ദ്യോഗസ്ഥനായ  പിതാവ് ഔദ്ദ്യോഗിക വീഴ്ചയുടെ പേരിൽ കുറ്റംചാർത്തപ്പെട്ട് ജയിലിലായി.
അതോടെ ഗ്രാംഷിയുടെ വിദ്യാഭ്യാസം താൽക്കാലികമായി അവസാനിച്ചു.
ചെറിയ പ്രായത്തിൽതന്നെ കൂനനായ അദ്ദേഹത്തിന് ആ പ്രശ്നം ജീവിതാന്ത്യം വരെ അലട്ടുന്ന ഒന്നായി മാറിയത്  ചെറുപ്പത്തിൽതന്നെ കഠിനമായ  തൊഴിൽ ചെയ്ത് കൂടുംബം പുലർത്തേണ്ടി വന്നതിനാലായിരുന്നു.
നാലുവർഷം കഴിഞ്ഞ് പിതാവ് ജയിവിമുക്തനായതിനു ശേഷമാണ് അദ്ദേഹം വിദ്യാഭ്യാസം തുടർന്നത്.
ജ്യേഷ്ഠൻ ഗൊണ്ണാറോയിൽ നിന്ന് സോഷ്യലിസ്റ്റ് രാഷ്ട്രീയത്തിന്റെ ബാലപാഠങ്ങൾ പഠിച്ചു.
സർക്കാർ സ്കോളർഷിപ്പോടെ വടക്കൻ ഇറ്റലിയിലെ സമ്പന്ന നഗരമായ തൂറിനിലെ സർവകലാശാലയിൽ സാഹിത്യ പഠനത്തിനായി ചേർന്നു.
ബെനഡിറ്റൊ ക്രോചെ , മത്തിയോ ബർത്തോളി മുതലായ പ്രമുഖരായ അദ്ധ്യാപകരുടെ സ്വാധീനം  ഭാഷാ-സാഹിത്യ വിദ്ദ്യാർത്ഥിയായിരുന്ന അദ്ദേഹത്തിനുമേലുണ്ടായി .
എന്നാൽ ആശയവാദപരമായ അത്തരം സ്വാധീനതകളിൽ നിന്ന് സ്വയം വിമുക്തനായി അദ്ദേഹം മാർക്സിസ്റ്റ്- ലെനിനിസ്റ്റ് ആശയങ്ങളിലേക്ക് ചുവടുമാറി.
ആശയപരമായി സോഷ്യലിസ്റ്റായി മാറിയ ഗ്രാംഷി മോസ്കോയിലേക്ക് കമ്മ്യൂണിസ്റ്റ് ഇന്റർ നാഷണലിന്റെ പ്രവർത്തകനായി പോകുകയും പിന്നീട് ഇറ്റാലിയൻ കമ്മ്യൂണിസ്റ്റ് പാർട്ടി സ്ഥാപിക്കുകയും 1924-ൽ കമ്മ്യൂണിസ്റ്റ് പാർട്ടി സെക്രട്ടറിയായി തിരഞ്ഞെടുക്കപ്പെടുകയും ചെയ്തു.
ഇറ്റാലിയൻ പാർലമെന്റിൽ പ്രതിപക്ഷ നേതാവായി പ്രവർത്തിച്ച കാലം സംഭവബഹുലമായിരുന്നു.
ഫാഷിസത്തിനെതിരായ പോരാട്ടത്തിന്റെ ചരിത്രം ആരംഭിക്കുന്നത് അവിടെ നിന്നാണ്.
1922-ൽ മുസ്സോളിനി ഇറ്റലിയുടെ അധികാരം പിടിച്ചെടുത്തതു മുതൽ ഫാഷിസത്തിന്റെ കണ്ണിലെ കരടായിരുന്നു ഗ്രാംഷി.
അതുകൊണ്ട് 1928-ൽ ഫാഷിസ്റ്റ് സർക്കാർ അദ്ദേഹത്തെ 20 വർഷത്തേക്ക് ജയിലിലടച്ചുകൊണ്ട് ഉത്തരവായി.
കൂനനായിരുന്ന ഗ്രാംഷിക്ക് വിവിധ രോഗങ്ങളും കൂടെപ്പിറപ്പായി ഉണ്ടായിരുന്നു.
ജയിൽ വാസം അദ്ദേഹത്തിന്റെ ആരോഗ്യത്തെ തീർത്തും തകർത്തുകളഞ്ഞു.
ഫ്രഞ്ച് സാഹിത്യകാരൻ റൊമെയ്ൻ റൊളാങ്ങ്, കാന്റർബറി ആർച്ച് ബിഷപ്പ് എന്നിവർ അദ്ദേഹത്തെ വിട്ടയക്കണമെന്ന് ആവശ്യപ്പെട്ടെങ്കിലും അവരുടെ അഭ്യർത്ഥനയെ ഫാഷിസ്റ്റുകൾ നിരാകരിച്ചു.
അദ്ദേഹത്തെ ജയിൽ വിമുക്തനാക്കാൻ മുസോളിനി ഭയപ്പെട്ടു എന്നതാണ് സത്യം.